רון קובי

רון אהרון קוּבִּי (נולד ב-17 בינואר 1972) הוא פוליטיקאי ישראלי, לשעבר ראש העיר טבריה. קובי עודד הפעלה של עסקים ותחבורה ציבורית בשבת בטבריה והתפרסם בתקשורת הארצית גם בשל התבטאויותיו נגד החרדים המתגוררים בטבריה. בבחירות לכנסת ה-22 עמד בראש מפלגת "הימין החילוני", שקיבלה כאלפיים קולות ולא עברה את אחוז החסימה. נולד בטבריה לרינה ולמיכאל (מיכה) קובי. סבו מצד אביו היה מכלוף קובי, ששימש כמורה וכחבר המועצה הדתית בטבריה. אביה של סבתו רבקה היה הרב אליהו ילוז - אב בית הדין של טבריה. למד בבית הספר המקיף "עמל". שירת כלוחם בחטיבת הצנחנים ובשירות המילואים בחטיבת הצנחנים הסדירה. למד הוראה ותואר ראשון בחינוך במכללת סמינר הקיבוצים בתל אביב. שימש מנכ"ל חברת "בארקה סחר בע"מ", והיה יזם ואיש עסקים בתחומי האנרגיה והכימיקלים. שימש יו"ר עמותת עורב צנחנים של גדס"ר צנחנים 35 ועמד בראש פרויקט תמיכה במשפחות מצוקה של לוחמי חטיבת הצנחנים. הקים והוביל את ארגון רמ"ח – רפואה משלימה בחירום. בשנת 2011 הקים קובי את פורום "מרימים את טבריה מהקרשים". במסגרת זו העלה שידורים חיים ברשת החברתית פייסבוק, שבהם שטח את חזונו לעיר. ב-2012 נעצר על ידי משטרת טבריה בחשד שאיים על ראש העיר זוהר עובד והטריד אותו. ב-2013 התמודד על ראשות עיריית טבריה מול יוסף בן דוד וחבר הכנסת לשעבר ציון פיניאן, אך הפסיד ולא עבר את אחוז החסימה למועצה. ב-2017 נתבע קובי על ידי יו"ר מפלגת דגל התורה בטבריה, דוד אוחנה, בטענה כי קובי הכפיש את שמו לאורך תקופה ארוכה בקבוצת הפייסבוק שלו. ב-30 ביוני 2022 בית משפט השלום בתל אביב קיבל חלקית את התביעה וחייב את קובי לפצות את אוחנה ב-40,000 ש"ח. ב-2018 התמודד בשנית לראשות העירייה מול בן דוד ופיניאן. גם כאן עשה שימוש רב ברשתות החברתיות. קובי הציג קו אנטי-חרדי מוצהר שעורר סערה והתנגדות ולעיתים אף לאלימות מצד מתנגדיו. ב-30 באוקטובר 2018 ניצח בבחירות, לאחר שזכה ב־45.3% מקולות הבוחרים. עם זאת, הוא התקשה בהקמת קואליציה במליאת מועצת העיר ובהעברת התקציב העירוני במליאה. מספר ימים לאחר הבחירות, בריאיון לגלי צה"ל, אמר קובי כי הוא "רוצה שהחרדים ימשיכו להתפתח - מחוץ לטבריה" וכי "כיום החרדים בטבריה הם 22%, אסור שיגיעו ל-30%" ועורר סערה. בפברואר 2019 קידם קובי נסיעה בשבת של אוטובוס מטעם עמותת "נוע תנוע", בשיתוף עם העירייה, משכונות העיר למרכזה. קובי הכריז שהנסיעות בשבת ימשיכו באופן קבוע, אולם בפועל נפסקה פעילות האוטובוס לאחר שבת אחת. קובי פעל למען פתיחת עסקים ומקומות בילוי בשבת, בפרט בטיילת. המשטרה העלתה את דרגת האבטחה סביבו והוצמד לו מאבטח מסביב לשעון. ימים לאחר החלטת המשטרה, נמצא כי מודעת איום שיוחסה להערכת הסיכון כוזבת ומקורה בתומכיו. במרץ 2019 נעצר חשוד, בפרסום איום על חייו בפייסבוק. באפריל 2019 אמר קובי שישנם בטבריה "22% חרדים שרוצים לסחוט ולחלוב את הקופה הציבורית. ארנונה בקושי משלמים, אבל לטנף את העיר – מטנפים". ניסיונותיו של קובי לאשר את תקציב העירייה כשלו, ומשרד הפנים הזהירו שאם לא יאושר התקציב עד 30 ביוני 2019, עלולה להסתיים כהונתו. מועצת העיר לא אישרה את התקציב במועד, גם לאחר הארכה. הוא עתר לבג"ץ, והשר דרעי קיבל את המלצות השופטים בדיון לקיים את השימוע לאחר הבחירות. במקביל ביטל דרעי החלטה קודמת לפזר את מועצת העירייה. קובי עתר שוב לבג"ץ נגד צעד זה, ומשך את העתירה בעקבות המלצת השופטים. בהמשך עתר קובי לבג"ץ בטענה לניגוד עניינים של דרעי בנושא. בתגובה יזם דרעי את העברת סמכויותיו בנושא זה לשר זאב אלקין. באוקטובר 2019 הורה קובי לעובדי עיריית טבריה לאסוף אשפה בשכונות חרדיות בשבת. ב-13 בינואר 2020 החליט השר אלקין להדיח את קובי מראשות העירייה ולפזר את מועצת העירייה. במקומה מונתה ועדה קרואה בראשות שמעון מעתוק. ב-17 בפברואר 2020, דחה בג"ץ את עתירתו של קובי בעניין. באוגוסט 2023 שודרה בכאן 11 סדרת הטלוויזיה הדוקומנטרית "טבריה – מתחת לקו האדום" המסקרת את הפוליטיקה העירונית ואת רון קובי בפרט. בבחירות לרשויות המקומיות ב-27 בפברואר 2024 רץ קובי פעם נוספת לראשות עיריית טבריה מול 3 מתמודדים יוסי נבעה, יצחק אביב, ודוד שטרית. והפסיד ליוסי נבעה מועמדם של החרדים והדתיים בעיר לאחר שקיבל מעל 51.8% מכלל הקולות. קובי הגיע למקום שלישי עם סך של 22.9% מהקולות. רשימתו "מרימים את טבריה" קיבלה 19% מסך הקולות. ביולי 2024 הוצא נגד קובי צו לפתיחת הליך חדלון פרעון ובאוגוסט הוכרז כפושט רגל. בספטמבר 2024, לאחר שלא ערער על החלטה ועקב סעיף 120 לפקודת העיריות, הוצא לקובי מכתב הדחה ממועצת העיר. ביוני 2019 הודיע קובי שירוץ לכנסת בבחירות לכנסת העשרים ושתיים. ב-16 ביוני הקים מפלגה בשם "הימין החילוני". לדבריו, מפלגתו תהווה אלטרנטיבה למפלגת "ישראל ביתנו" ותייצג את הימין החילוני. הקמפיין לווה בשידורים חיים בפייסבוק מדי ערב. במהלך הקמפיין הוציאה העירייה צו הריסה למבני אירוח שנבנו במתחם קבר רחל אשת רבי עקיבא שבעיר, וכן ביקר בריכוזי חרדים בירושלים, בני ברק ועוד, תוך שהוא מתעמת עם חרדים בשידור חי בפייסבוק. המפלגה קיבלה 2,395 קולות (0.05%), מתוכם 469 מטבריה, ולא עברה את אחוז החסימה. מאוחר יותר טען כי לא התכוון לרוץ לכנסת וכי תכלית הריצה הייתה לפגוע בליברמן[דרוש מקור]. בבחירות לכנסת ה-23 הודיע על תמיכה באביגדור ליברמן, יו"ר ישראל ביתנו, לאחר שבבחירות הקודמות האשים אותו בבגידה בימין[דרוש מקור]. בשנת 2017 הגיש מבקר עיריית טבריה בני אליהו תביעת דיבה נגד רון קובי על פרסומים שפרסם נגדו בדף הפייסבוק "מרימים את טבריה מהקרשים" אותו הוא מנהל. תביעת הדיבה נסגרה לאחר שמבקר העירייה ביקש לעזוב את התפקיד בתמורה לפסיקת פיצויים על ידי מבקר המדינה ולאחר שמבקר המדינה פסק על פיצויים בסך של 876,000 ששולמו מקופת העירייה. באותה שנה הגיש ראש העיר דאז יוסי בן דוד תביעת פיצויים ע"ס של 800,000 נגד רון קובי. בפסק הדין לעניין החבות, פסק ביהמ"ש כי רון קובי הוציא דיבתו של יוסי בן דוד ב-37 פוסטים ברף הגבוה מתוך 58 פוסטים שרון קובי פרסם. ב-21 הפרסומים הנוספים קבע בית המשפט כי הגם שעקב היותו של בן דוד ראש עיר הרי אינה פוסקת דיבה לעניין החבות יש בפרסומים אלה כדי להעיד על האיש (רון קובי). נכון להיום טרם נפסק גובה הפיצויים. בפסק הדין קבעה השופטת כי "הפרסומים לא נעשו בתום לב אלא בכדי להבעיר אש (ת"א 41071-08-17). בשנת 2018 הגיש חבר מועצת עיריית טבריה דוד אוחנה תביעת דיבה נגד רון קובי, אחיו אפרים קובי ואשת אחיו רונית קובי בשל פרסומים שונים שפרסם בגנותו ובגנות החרדים (ת"א 45804-10-17). בית המשפט קבע כי "הנתבע לא הוכיח שפרסומיו היו אמת ואף לא הוכיח כל תום לב בפרסומיו.." בפסק הדין נקבע כי הנתבעים ישלמו פיצויים לתובע בסך של 40,000 ש"ח ובשכ"ט בסך של 10,000 ש"ח. על פסק דין זה הגיש דוד אוחנה ערעור על גובה הפיצויים. בשנת 2018 הגיש חיים חליוה, בעלים ועורך בפועל של המקומון "כוכב הצפון" תביעת דיבה נגד קובי, עקב פוסטים נגדו שפרסם קובי בפייסבוק. במרץ 2023 קיבל בית משפט השלום בטבריה את התביעה, ופסק שעל קובי לשלם לחליוה פיצוי בסך 416 אלף ש"ח, בתוספת 40 אלף ש"ח הוצאות משפט (ת"א 25472-06-18).. בפסק הדין קבעה השופטת כי "מדובר בהשתלחות פוגענית ומשפילה". ביולי 2024, עקב אי עמידתו של קובי בתשלום הפיצויים שנקבעו בפסקי הדין, הוצא נגד קובי צו לפתיחת הליך חדלון פרעון. נשוי לשירילי, בת קיבוץ נגבה, ואב לשלושה. אשתו וילדיו מתגוררים בתל אביב. בשנת 2001 הגישו שכניו של רון קובי ברחוב בארי 49 בתל אביב תביעת פינוי נגד רון קובי ומשפחתו בשל בנייה ללא היתר בחזית ביתם. במהלך הדיונים התברר כי מדובר בעבירות בנייה. בפסק הדין קבע בית המשפט כי על רון קובי לפנות את החצר אליה פלש אולם קבע גם כי היות שהקומה המפולשת אינה שייכת לדיירים אלא לחברת נווה גד בקשתם להריסת הבנייה נדחית. בשנת 2002 הגישה חברת נווה גד נגד רון קובי ובני משפחתו תביעת פינוי, דרישה לסילוק יד ותשלום דמי שימוש בשל אי קבלת הסכמת הבעלים. במסגרת הדיונים הגיעו הצדדים לפשרה מחוץ לכותלי בית המשפט. עקב תלונות הדיירים ביצעה עיריית תל אביב ביקורת במקום ומצאה כי ישנן עבירות של בנייה ללא היתר. עקב כך הוציאה העירייה צו הריסה למבנה בו מתגוררים רון קובי ובני משפחתו. צו ההריסה לא בוצע. במהלך שנת 2018 הוגשו נגד רון קובי תלונות על אי ביצוע ההריסה ועל עבירת שימוש אסור. בחודש מאי 2019 קבע מהנדס מטעם עיריית תל אביב הקומה המפולשת נסגרה ללא היתר וכי בעבר הוצא צו הריסה למבנה שלא בוצע. עקב עבירות הבנייה שביצע ניתקה העירייה את החשמל לדירה שנבנתה ללא היתר אולם רון קובי חיבר את הדירה בשנית ובשל כך נותק החשמל בחודש אוקטובר 2020 "ניתוק אגרסיבי". בתחילת 2023 הוגש נגדו כתב אישום בגין עבירות הבנייה. מדיה וקבצים בנושא רון קובי בוויקישיתוף רון קובי, ברשת החברתית פייסבוק רון קובי, ברשת החברתית אקס (טוויטר) רון קובי, ברשת החברתית אינסטגרם רון קובי, ברשת החברתית טיקטוק אייל לוי, ‏רון קובי: "תגיעו לטבריה עוד שלושה חודשים, ולא תזהו אותה", באתר מעריב אונליין, 4 בנובמבר 2018 חדשות 10, בין חלומות גדולים לרטוריקה של טראמפ: ההצגה של רון קובי, באתר חדשות 13 (לשעבר ערוץ עשר), 6 בנובמבר 2018 אלכסנדרה לוקש וניר (שוקו) כהן, ראש העיר טבריה: "בלי הבוטות לא הייתי מפרק את החונטה בעיר", באתר ynet, 6 בנובמבר 2018 אריק וייס, ההצגה של רון קובי: טראמפ של טבריה יהפוך אותה ללאס וגאס?, באתר חדשות 13 (לשעבר ערוץ עשר), 10 בנובמבר 2018 שרון גל, אנשים, ‏"עבריינים שמאיימים עליי? זה כל הזמן באוויר", באתר ‏מאקו‏, 12 בדצמבר 2018 מרב בטיטו, מהפכת קובי, באתר "ידיעות אחרונות", 13 במרץ 2019 יאיר קראוס, ‏"אני לא נלחם בחרדים, אני נלחם בפוליטיקאים שלהם", בעיתון מקור ראשון, 14 במרץ 2019 גל אוחובסקי, ‏אני הייתי רון קובי, באתר ‏מאקו‏, 4 ביולי 2019 ישי כהן, ‏הסבא, אריה דרעי והריצה לכנסת: רון קובי בראיון סוער, באתר כיכר השבת, 16 ביולי 2019 אטילה שומפלבי ואלכסנדרה לוקש, רון קובי: "דרעי מאפיונר שהשתלט על המדינה", באתר ynet, 30 ביולי 2019 אלי לוי, אילה חסון, רון קובי: "ראשי ערים אחרים מפחדים ומתרפסים בפני דרעי", באתר חדשות 13, 2 באוגוסט 2019 אייל לוי, ‏פרובוקטור שייעלם, או הדבר הגדול הבא? מי אתה רון קובי, באתר מעריב אונליין, 10 באוגוסט 2019 כתבה ב-ynet מיום 15.1.2020 נושאת כותרת "רון קובי: "ביבי שקרן ומסוכן, אלקין בובה של דרעי". אייל לוי, "על אפם וחמתם אני אהיה ראש העיר. שוב" - רון קובי לא עוצר, באתר ישראל היום, 8 ביוני 2023 רון קובי מתמודד עצמאי לראשות עיריית טבריה, 5 בספטמבר 2013 באתר כוכב הצפון מצבות קבריהם של הוריו של רון, באתר Billion Graves מרימים את טבריה מהקרשים יונתן פולק, ‏טבריה: עימות קולני בין האנטי חרדי רון קובי לראש העיר, באתר אקטואליק, 14 באוגוסט 2018 רויטל חובל, נעצר אדם שפרסם בפייסבוק תמונה של ראש העיר טבריה, באתר הארץ, 6 במרץ 2012; מבקר או מטריד? ערוץ "חדר החדשות בצפון" ביוטיוב פרסום ראשון: רון קובי רץ לראשות עיריית טבריה, סרטון באתר יוטיוב (אורך: 3:49) "שבוע טברייני" גיליון מס' 508, ד' תמוז התשפ"ב אוחנה נגד קובי ואח' באתר "תולעת המשפט" אבי רבינא, ‏בגלל המחלוקת: המקומון החרדי לא יפרסם כתבות, באתר כיכר השבת, 12 באוקטובר 2018 גיא ורון, ‏נערה טוענת: "הותקפתי בגלל גופיה", באתר ‏מאקו‏, 6 בספטמבר 2018 נפתלי טרבלסי, ‏רכבו של הפעיל האנטי חרדי – נשרף, באתר אקטואליק, 18 בדצמבר 2017 103FM, ‏רון קובי על האיומים על חייו: "דרעי אחראי, תעמולה שמזכירה את מלחה"ע ה-2", באתר מעריב אונליין, 14 בפברואר 2019 דוד גולדברג, פֶּן יִרְבֶּה • אנטישמיות נוסח טבריה: "אסור שהחרדים יגיעו ל-30%" ..., באתר jdn, ‏4 בנובמבר 2018 ארז רביב, ‏קו אוטובוס שבת פעל בטבריה חד-פעמית ועורר סערה שמשרתת את שני הצדדים, באתר דבר העובדים בארץ ישראל, 9 בפברואר 2019 אחיה ראב"ד, נסיעה ראשונה באוטובוס השבת של טבריה: "מדינה חופשית", באתר ynet, 9 בפברואר 2019 חומי ברמן, מכה לרון קובי: אוטובוס חילולי השבת בטבריה לא יפעל בשבת, אתר JDN, 14 בפברואר 2019; ציוץ טוויטר של גיא ורון עדי דברת, המונים בטיילת וסלפי עם רון קובי: הציבור מחבק את השבת החדשה של טבריה, באתר TheMarker‏, 24 בפברואר 2019 עדי חשמונאי, רון קובי, המאבטחים - והמודעה המפוברקת, באתר ישראל היום, 24 בפברואר 2019 עדי חשמונאי, חשד: איים ברצח על ראש העיר רון קובי, באתר ישראל היום, ‏01.03.2019 ישראל מושקוביץ, חשד: נער בן 17 איים לרצוח את ראש העיר טבריה, באתר ynet, 1 במרץ 2019 הח"כ משמאל: רון קובי לא יכול להמשיך, באתר בחדרי חרדים, 16 באפריל 2019 ערוץ 7, תקציב עיריית טבריה שוב לא עבר, באתר ערוץ 7, 22 במאי 2019 שאול כהנא, ‏טבריה: רון קובי קיבל אזהרה ממשרד הפנים, באתר כיכר השבת, 6 במאי 2019;; יחיאל צולמן, בדרך להדחה: תקציב העירייה לא אושר, קובי – "יום שחור לטבריה", באתר Jdn, ‏18.06.2019 עדי חשמונאי, מועצת טבריה הצביעה בעד הדחת ראש העיר רון קובי, באתר ישראל היום, 18 ביוני 2019 יעל פרידסון, בג"ץ לצד רון קובי ונגד דרעי: "לדחות את השימוע, אמירות השר בעייתיות", באתר ynet, 29 ביולי 2019 קובי מחלל את השבת בכוונה באתר בחדרי חרדים דנה ירקצי‏, בעקבות כישלון העברת התקציב: השר אלקין הדיח את ראש עיריית טבריה רון קובי, באתר וואלה, 13 בינואר 2020 בג"ץ דחה את עתירת רון קובי: הודח מראשות עיריית טבריה, באתר ynet, 17 בפברואר 2020 דרמה בטבריה: יוסי נבעה הדיח את רון קובי מחברותו במועצת העיר, באתר רדיו קול רגע 103FM - אראל סג"ל - סליחה, חסרה לכם מפלגה בכנסת, באתר 103FM - האזנה לרדיו און ליין מורן אזולאי, ראש העיר שנאבק בחרדים הקים מפלגה: "הימין החילוני", באתר ynet, 16 ביוני 2019 רון קובי הוציא צו הריסה לקבר בטבריה • צפו, באתר בחדרי חרדים, 16 בספטמבר 2019 רון קובי חזר לקבר רחל וניסה להסביר, כל רגע, 22 בספטמבר 2019 אורח מפתיע הערב בעיר התורה: הפרובוקטור מטבריה, באתר בחדרי חרדים, 5 בספטמבר 2019 דניאל הרץ, ‏רון קובי הגיע לירושלים וגורש ממנה בידי הצעירים החרדים, באתר כיכר השבת, 13 בספטמבר 2019 הבחירות לכנסת ה-22, באתר ועדת הבחירות - תוצאות אמת אורן פרסיקו, "התוכן המשתלח, המשמיץ והמבזה, החורג מכל אמת מידה מקובלת של שיח", באתר העין השביעית, 12 במרץ 2023 דוברוביצקי, ליטל (2024-07-07). "ביהמ"ש הוציא צו פתיחת הליכים לראש עיריית טבריה לשעבר רון קובי". Ynet. נבדק ב-2024-09-20. מירי גפן, הספינים של רון קובי כבר לא עושים רושם, באתר בחדרי חרדים, 17 במרץ 2019 טלי חרותי-סובר, כתב אישום נגד רון קובי בשל עבירות בנייה מתמשכות בתל אביב, באתר TheMarker‏, 6 בפברואר 2023